SPRÁVA KOMISIE RADE o päťročnom preskúmaní viacročných finančných usmernení na riadenie aktív ESUO v likvidácii a na riadenie aktív Výskumného fondu uhlia a ocele po skončení tejto likvidácie Júl 2012 /* COM/2012/0594 final */





Úvod Rozhodnutie Rady 2003/77/ES z 1. februára 2003, ktorým sa stanovujú viacročné finančné usmernenia na riadenie aktív ESUO v likvidácii a na riadenie aktív Výskumného fondu uhlia a ocele po skončení tejto likvidácie (finančné usmernenia)[1]. V článku 2 tohto rozhodnutia Rady sa uvádza, že Komisia každých päť rokov znovu posúdi platnosť a účinnosť finančných usmernení a navrhne všetky vhodné zmeny a doplnenia. Na základe prvého preskúmania, ktoré sa uskutočnilo v roku 2007, bolo rozhodnutie Rady zmenené a doplnené 15. septembra 2008 (pozri rozhodnutie Rady 2008/750/ES[2]). Zmeny a doplnenia boli zväčša technickej povahy a týkali sa predovšetkým objasnenia niektorých vymedzení pojmov, konkrétne vymedzenia konceptu splatnosti dlhopisu, ktorý je upravený tak, aby zahŕňal vymedzenie používané v prípade cenných papierov krytých aktívami [asset-backed securities (ABS)], vymedzenie cenných papierov vydávaných alebo garantovaných vládou a vymedzenie „dlhu“ vydaného bankami. Pravidlá operácií predaja a spätnej kúpy boli zosúladené s normami trhu. Okrem toho sa objasnili určité ustanovenia týkajúce sa ratingu a maximálna povolená splatnosť sa predĺžila o šesť mesiacov, aby sa zohľadnil meniaci sa charakter emisie členských štátov EÚ. Nakoniec sa aktualizovali niektoré ustanovenia o účtovníctve, aby sa v nich odrazil prechod celej Komisie na medzinárodne uznávané účtovné pravidlá. V uvedenej správe sa posudzuje platnosť a účinnosť finančných usmernení za päťročné obdobie 2008 – 2012. Platnosť a účinnosť finančných usmernení za päťročné obdobie 2008 – 2012 Podľa rozhodnutia Rady 2003/77/ES zmeneného a doplneného rozhodnutím Rady 2008/750/ES Komisia riadi aktíva ESUO v likvidácii tak, „že budú dostupné finančné prostriedky, ak to bude potrebné, pričom budú vytvárať najvyššiu dostupnú návratnosť v súlade so zachovaním vysokého stupňa dlhodobej bezpečnosti a stability.“ (Bod 3 prílohy k rozhodnutiu Rady 2003/77/ES). Vzhľadom na tieto ciele finančné usmernenia počas päťročného obdobia 2008 – 2012 fungovali dobre, a to aj napriek náročnému trhovému prostrediu počas globálnej finančnej a dlhovej krízy. Napriek závažnému zhoršeniu situácie na finančných trhoch v prípade spravovaných aktív (od júna 2012) nedošlo k žiadnym zlyhaniam a navyše návratnosť portfólia bola uspokojivá. Najmä počas obdobia od 1. januára 2008 do 30. júna 2012 bola kumulatívna návratnosť portfólia 19,5 % alebo ročný priemer 4 % z portfólia vysokej kvality/s nízkym rizikom. Podrobné údaje o zložení portfólia aktív sú uvedené v prílohe. Kapitál portfólia sa teda nielen zachoval, ale aj zvýšil. Trhová hodnota portfólia k 30. júnu 2012 predstavovala 1,74 miliardy EUR, zatiaľ čo k 31. decembru 2007 to bolo 1,46 miliardy EUR. Počas skúmaného obdobia portfólio získalo príspevky od nových členských štátov vo výške rádovo 152,28 milióna EUR a finančné prostriedky v celkovej hodnote 229 miliónov EUR poskytlo na pokračovanie výskumu v odvetviach súvisiacich s uhoľným a oceliarskym priemyslom, ako sa predpokladá v rozhodnutí Rady 2003/77/ES. Počas hodnoteného obdobia poskytli existujúce finančné usmernenia účinný základ pre rámec obozretného riadenia aktív a rizík, ktorý sa priebežne skúma a upravuje v súlade s vývojom na trhu a priemyselnými normami. Dodržiavanie rámca riadenia rizík Komisie sa priebežne monitoruje prostredníctvom vyhradenej funkcie riadenia rizík, ktorá je nezávislá od správcov aktív a spadá priamo pod vrcholový manažment. Okrem existujúceho rámca monitorovania a kontroly rizík sú systémy a postupy riadenia rizík a aktív predmetom pravidelných interných a externých auditov. Súkromní externí audítori nenastolili žiadne otázky týkajúce sa správy fondu a prístupu k riadeniu dôsledkov krízy. Okrem súkromných externých audítorov je manažment ESUO v l. takisto pravidelne predmetom auditu Európskeho dvora audítorov. Tieto správy neobsahujú žiadne odporúčanie týkajúce sa finančných usmernení ESUO v l. Záver Na základe uvedených skutočností zastáva Komisia názor, že súčasné finančné usmernenia nie je potrebné meniť. Spolu s rámcom riadenia rizík Komisie, ktorý sa priebežne skúma a upravuje podľa požiadaviek, súčasné finančné usmernenia fungovali počas skúmaného obdobia uspokojivo. Portfólio dosiahlo pozitívnu celkovú návratnosť, ktorá je pri porovnaní s jej trhovou referenčnou hodnotou priaznivá a ktorá sa v dlhodobom horizonte prejavuje ako bezpečná a stabilná. PRÍLOHA Príloha 1.a – Štruktúra portfólia k 30. 6. 2012 || || || || || || Kód spoločnosti: ESUO || || || || || || || a) ŠTRUKTÚRA PORTFÓLIA K 30. 6. 2012 || || || || Portfólio || Trhová hodnota bez vzniknutých úrokov || Trhová hodnota so vzniknutými úrokmi || 30. 6. 2012 Dlhopisy || 1 454 273 591 || 1 476 771 277 || 85 % Medzisúčet dlhopisov || 1 454 273 591 || 1 476 771 277 || 85 % Hotovosť (pozri tabuľku c) || 262 339 281 || 262 339 281 || 15 % SPOLU || 1 716 612 872 || 1 739 110 558 || 100 % || || || b) DURÁCIA PORTFÓLIA || || || Stav k 30. 6. 2012 || || Modifikovaná durácia || (2 62*) || || 2 24 || || (*) týka sa iba dlhopisov || || || || || || c) ŠTRUKTÚRA HOTOVOSTI || || || Stav k 30. 6. 2012 || || Vklady na peňažnom trhu || 261 800 000 || || Vzniknuté úroky || 209 468 || || Nostro účty* || 329 813 || || SPOLU || 262 339 281 || || || || || Príloha 1.b – Štruktúra portfólia k 31. 12. 2008 || || || || || a) ŠTRUKTÚRA PORTFÓLIA K 31. 12. 2008 || || || || Portfólio || Trhová hodnota bez vzniknutých úrokov || Trhová hodnota so vzniknutými úrokmi || 31/12/2008 Dlhopisy || 1 431 863 320 || 1 463 674 511 || 93 % Medzisúčet dlhopisov || 1 431 863 320 || 1 463 674 511 || 93 % Hotovosť (pozri tabuľku c) || 106 935 595 || 106 935 595 || 7 % SPOLU || 1 538 798 915 || 1 570 610 106 || 100 % || || || b) DURÁCIA PORTFÓLIA || || || Stav k 31.12.2008 || || Modifikovaná durácia || (3 99*) || || 3 72 || || (*) týka sa iba dlhopisov || || || || || || c) ŠTRUKTÚRA HOTOVOSTI || || || Stav k 31.12.2008 || || Vklady na peňažnom trhu || 100 600 000 || || Vzniknuté úroky || 243 897 || || Nostro účty* || 6 091 697 || || SPOLU || 106 935 595 || || [1] Ú. v. EÚ L 29, 5.2.2003, s. 25. [2] Rozhodnutie Rady 2008/750/ES z 15. septembra 2008, ktorým sa mení a dopĺňa rozhodnutie 2003/77/ES, ktorým sa ustanovujú viacročné finančné usmernenia na riadenie aktív ESUO v likvidácii a na riadenie aktív Výskumného fondu uhlia a ocele po skončení tejto likvidácie (Ú. v. EÚ L 255, 23.9.2008, s. 28).